Rusio ne estas invitita ĉe la celebrado de la 78a datreveno de la liberigo de Aŭŝvico
#000001
La muzeo de la koncentrejo informis, ke Rusio ne estos invitita ĉe la celebrado de la Aŭŝvico, « pro la agreso kontraŭ libera kaj sendependa Ukrainio ». La nazia ekstermejo estis liberigita la 27an de januaro 1945 fare de la Ruĝa armeo.
#000002
Tio estas senprecedenca. Ĉi-jare, Rusio ne partoprenos la celebradon pri liberigo de la mortokampo de Aŭŝvico-Birkenau. Tiu foresto estas escepta, ĉar la lando ĉiam partoprenis la celebradon, kiu okazas ĉiujare la 27an de januaro. Rusio estis eksigita pro sia agreso kontraŭ Ukrainio, anoncis merkredon 25an de januaro la muzeo de la koncentrejo.
#000003
« Pro la agreso kontraŭ libera kaj sendependa Ukrainio, la reprezentantoj de la Federacio de Rusio ne estis invitita partopreni la celebradon de la datreveno pri liberigo de Aŭŝvico ĉi-jare », informis Piotr Cywiński, direktoro de la muzeo.
#000004
« Tiu barbareco estos juĝita de la Historio »
#000005
Piotr Cywiński eksplikas, ke li ne povis « subskribi leteron al la rusia ambasadoro en formo de invito » en tiu kunteksto de konflikto.
#000006
« Mi esperas, ke la situacio ŝanĝiĝos estontece, sed ni havas longan irvojon. (...) Rusio bezonos ekstreman longan tempon kaj tre profundan introspekton post tiu konflikto por reveni en la salonojn de civiliza mondo », li deklaris, citita de la pola novaĵagentejo PAP.
#000007
La 24an de februaro 2022, tago de la invado de Ukrainio fare de Rusio, la atako estis kvalifikita « barbareco » fare de la muzeo. « Tiu barbaraĵo kaj ties aŭtoroj, espereble estos juĝitaj de la Historio, fare de la Internacia Justica kortumo ».
#000008
La kampo de Aŭŝvico-Birkenau, situanta sud-oriente de Pollando, tiam okupaciata de la Tria Regno de Adolf Hitler, funkciis inter junio 1940 kaj januaro 1945. Konstruita en okupaciata lando, Aŭŝvico-Birkenau estas la simbolo de la genocido plenuminta de la nazia Germanio kontraŭ ses milionoj de eŭropaj Judoj, inter kiuj miliono mortis en la kampo, ekstermitaj en gasĉambroj aŭ mortis pro malsato aŭ lacego.
#000009
La 27an de januaro 1945, la koncentrejo estas liberigita de la Ruĝa Armeo.
#000010
La sovetaj soldatoj malkovras tiam ĉirkaŭ 7 000 pluvivantojn, plejparte malsanaj.
#000011
Rusio jam estis submetita al decido de eksigo
#000012
Ne unuafoje Rusio estas submetita al decido de eksigo. Pasintan 16an de marto, ĝi estis eksigita de la Konsilio de Eŭropo, garantianto de la jurŝtato en la kontinento, pro sia milito lanĉita kontraŭ Ukrainio.
#000013
Antaŭnelonge la ukraina prezidento Volodimir Zelenskij petis de la franca prezidento Emmanuel Macron ekskludon de la rusiaj atletoj el la Olimpikoj de 2024. La milito en Ukrainio jam havas rektajn konsekvencojn kontraŭ la rusiaj sportuloj.
#000014
Post la agreso de Rusio, la Internacia Olimpika Komitato (IOK) punis Moskvon. Neniu internacia evento estas organizata aŭ subtenata en Rusio, kaj neniu simbolo de tiu lando estas afiŝata dum sporta evento. La rusiaj tenisludantoj partoprenas al la Open Aŭstralio per neŭtra flago.
#000015
En mesaĝo por la novjaro, la prezideto de la IOK Thomas Bach menciis sian deziron, ke la sportaj punoj estu daŭrigotaj en 2023.
#000016
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000027
Voir le profil de neniammilitointerni sur le portail Overblog
#000030